 2 Ndị Eze 21  Manase gbara afọ iri na abụọ mgbe ọ malitere ịchị, ọ chịkwara afọ iri ise na ise na Jeruselem. Aha nne ya bụ Hefziba.O wee mee ihe jọrọ njọ nanya Jehova, dị ka ihe arụ nke mba ndị ahụ Jehova chụpụrụ nihu ụmụ Izrel si dị.O wee wughachi ebe ndị dị elu Hezekaya nna ya bibiri, o wukwaara Bel ebe ịchụàjà ma mee ogwe osisi dị nsọ, dị nnọọ ka Ehab eze Izrel mere. O wee malite ịkpọrọ ìgwè ihe niile dị neluigwe isiala, na-efekwa ha ofufe.O wukwara ebe ịchụàjà dị iche iche nụlọ Jehova, bụ ụlọ Jehova kwuru banyere ya, sị: Ọ bụ na Jeruselem ka m ga-eme ka aha m dịrị.O wukwaara ìgwè ihe niile dị neluigwe ebe ịchụàjà dị iche iche nogige abụọ ndị dị nụlọ Jehova.O surekwara nwa ya nọkụ. O mekwara anwansi, chọọ ihe mgbaàmà ọdịnihu, kwekwa ka ndị na-agba afa na ndị ọrụ ha bụ ịkọ ọdịnihu nọrọ. O mere ihe jọrọ njọ nanya Jehova nke ukwuu iji kpasuo ya iwe.O debekwara ihe oyiyi a pịrị apị nke ogwe osisi dị nsọ o mere nụlọ ahụ Jehova gwara Devid, gwakwa Sọlọmọn nwa ya banyere ya, sị: Ọ bụ nụlọ a nakwa na Jeruselem, bụ ebe m họọrọ netiti ebo niile nke Izrel, ka m ga-eme ka aha m dịrị ruo mgbe a na-akaghị aka.Agaghịkwa m eme ọzọ ka ụkwụ Izrel si nala m nyere ndị nna nna ha wagharịa, ma ọ bụrụhaala na ha elezie anya mee ihe niile m nyere ha niwu, bụ iwu dum ohu m Mozis nyere ha.Ma ha egeghị ntị, kama Manase nọ na-arafu ha ime ihe ọjọọ karịa mba ndị ahụ Jehova lara niyi nihu ụmụ Izrel.Jehova wee na-ekwu okwu site nọnụ ndị ohu ya bụ ndị amụma, sị:Ebe ọ bụ na Manase eze Juda emewo ihe arụ ndị a, o mewo ihe ọjọọ karịa ihe niile ndị Amọraịt mere, bụ ndị biri nebe ahụ tupu ya onwe ya, o wee jiri arụsị ya ndị na-asọ oyi ka nsị mee ka ọbụna Juda mehie.Ya mere, nke a bụ ihe Jehova bụ Chineke Izrel kwuru, Lee, m ga-eme ka ọdachi dakwasị Jeruselem na Juda, nke ọ ga-abụ, onye ọ bụla nụrụ ya, ntị ya abụọ ga-azụ wuruwuru.M ga-esetịkwa nahụ Jeruselem eriri e ji atụ ihe, bụ nke e ji tụọ Sameria, nakwa ihe e ji atụ ihe iji mata ma ihe ọ dị larịị, bụ nke e ji tụọ ụlọ Ehab; m ga-ehichakwa Jeruselem dị nnọọ ka mmadụ si ehicha ọkwá, hichaa ya ma kpuo ya ihu.M ga-agbahapụkwa ndị fọdụrụ nihe nketa m ma nyefee ha naka ndị iro ha, ha ga-aghọkwara nnọọ ndị iro ha niile ihe mbukọrọ na ihe nkwakọrọ.nihi na ha mere ihe jọrọ njọ nanya m ma na-akpasu m iwe malite nụbọchị ndị nna nna ha si nIjipt pụta ruo taa.Manase wụfukwara ọbara na-emeghị ihe ọjọọ nebe ọ dị nnọọ ukwuu, ruo mgbe o mere ka Jeruselem ju nọnụ malite notu nsọtụ ruo na nsọtụ nke ọzọ, nagụnyeghị mmehie ya nke o ji mee ka Juda mehie site nime ihe jọrọ njọ nanya Jehova.Ma ihe ndị ọzọ metụtara Manase na ihe niile o mere na mmehie o mere, ọ bụ na e deghị ha nakwụkwọ ihe ndị mere nụbọchị ndị eze Juda?Nikpeazụ, Manase sooro nna nna ya hà dinaa, e wee lie ya nubi dị nụlọ ya, nubi Ọza; Emọn nwa ya wee malite ịchị nọnọdụ ya.Emọn gbara afọ iri abụọ na abụọ mgbe ọ malitere ịchị, ọ chịkwara afọ abụọ na Jeruselem. Aha nne ya bụ Meshọlemet ada Herọz bụ onye Jọtba.O wee na-eme ihe jọrọ njọ nanya Jehova, dị nnọọ ka Manase nna ya mere.O wee na-eje ije nụzọ niile nna ya jere, o wee na-efe arụsị na-asọ oyi ka nsị, bụ ndị nna ya fere, ọ nọkwa na-akpọrọ ha isiala.O wee si otú ahụ hapụ Jehova bụ Chineke nna nna ya hà, o jeghịkwa ije nụzọ Jehova.Nikpeazụ, ndị na-ejere Emọn ozi gbaara ya izu wee gbuo eze nụlọ ya.Ma ndị ala ahụ gburu ndị niile ahụ gbaara Eze Emọn izu. Ndị ala ahụ wee mee Josaya nwa ya eze nọnọdụ ya.Ma ihe ndị ọzọ metụtara Emọn, ihe o mere, ọ bụ na e deghị ha nakwụkwọ ihe ndị mere nụbọchị ndị eze Juda?Ha wee lie ya nili ya dị nubi Ọza; Josaya nwa ya wee malite ịchị nọnọdụ ya. 